Die Barbaryse hert of Atlashert (Cervus elaphus barbarus) is ’n subspesie van die edelhert wat inheems is aan Noord-Afrika. Die Barbaryse hert is kleiner as die gemiddelde edelhert. Sy lyf is donkerbruin met ’n paar wit vlekke aan die sye en rug. Die gewei (horings) makeer ’n tweede punt. Die diere is die enigste herte wat inheems aan Afrika is. Dit kom voor in digte, vogtige bosstreke in Algerië, Tunisië en Marokko. Hulle is aanvanklik in laasgenoemde land gejag totdat hulle uitgesterf het, maar Barbaryse herte van Tunisië is in die 1990's weer in die land ingevoer. Onlangse genetiese studies het getoon die Barbaryse hert is feitlik ononderskeibaar van die Sardiniese en Korsikaanse bevolkings, wat bekend is as die Korsikaanse edelhert. Dit dui daarop dat mense hulle in antieke tye uit Noord-Afrika na die ander Mediterreense lande ingevoer het. Volgens verdere ontledings behoort die Barbaryse hert, insluitend die Korsikaanse edelhert, in ’n aparte spesie, Cervus corsicanus. Cervus elaphus barbarus, MSW3 Le programme d'espèces d'UICN et la Commission UICN de la sauvegarde des espèces et TRAFFIC.